Bogor
Store norske leksikon,Geografi,Verdens geografi,Asia,Indonesias geografi
Bogor er en by i Indonesia, på Java, 43 kilometer sør for Jakarta. Byen ligger 260 meter over havet og har 1 043 070 innbyggere (2020).
Næringsliv I Bogor er det en variert industriell virksomhet, som blant annet omfatter kjemisk industri, produksjon av motorvogner og tekstiler, samt næringsmiddelindustri. Bogor er et transportknutepunkt på Java, med to jernbanestasjoner og et godt utbygd veinett til andre byer på Java. Kultur og utdanning I Bogor er det museum for zoologi som ble etablert i 1894, like ved byens berømt botanisk hage, som ble anlagt i 1817. Byen har fire universiteter for blant annet jordbruk og naturvitenskap. Det er forskningsinstitusjoner i Bogor for kautsjuk, skog, jordbruk, buskap og bioteknologi. Historie Byen ble grunnlagt av nederlenderne i 1745, og generalguvernøren over Nederlandsk India hadde sitt palass her. Les mer i Store norske leksikon Indonesias geografi Indonesia Indonesias historie Økonomi og næringsliv i Indonesia